jkorsvik/nowiki_second_scrape_merged huggingface dataset:
Yonglingmausoleet i Sichuan

Det er også et annet og mer kjent Yongling-mausoleum i provinsen Liaoning.Yongling-mausoleet i Sichuan er et kinesisk keiserlig mausoleum fra De fem dynastiers tid i Kina. Det ligger nær Sandong-bruen utenfor Chengdus vestlige byport. Arkeologiske utgravninger foretatt i 1942 avdekket at det dreier seg om mausoleet til keiser Wang Jian fra staten Shu.
Wang Jian (keiser)

Wang Jian (kinesisk: 王建), også kjent under sitt posthume navn Gaozu (født 847 i Kina, død 918) var den grunnleggende keiser av Det tidlige Shuriket som oppstod etter Tang-dynastiets sammenbrudd i  907. Han var også kjent under navnet Guangtu 光圖.
Wang Jian ble utnevnt til militærguvernør (jiedushi) for det vestlige Sichuan i 891 av Tang-hoffet. I løpet av de nesten femten årene utvidet han sitt maktområde slik at det ikke bare tok inn det øvrige Sichuan, men også deler av de omliggende provinser. Da Tang-dynastiet gikk under i 907, utropte han seg til keiser over det som han kalte Shu-riket.
Under Wang Jian omfattet dette rike det meste av det som i dag er Sichuan, de sørlige deler av Gansu og Shaanxi, det vestlige Hebei, og hele Chongqingområdet.
Wang Jian døde i 918 og ble etterfulgt av sin sønn Wang Yan. Han var imidlertid heller inkompetent, og riket ble absorbert av det senere Tang-dynasti i 924.


== Referanser ==


== Kilder ==
Mote, F.W. (1999). Imperial China (900-1800). Harvard University Press. s. 14-15. ISBN 0-674-01212-7.
Wang Jian

Wang Jian er navnet til flere personer:

Wang Jian (general) (王翦, 200-tallet f.Kr.) fra Qin-dynastiets tid
Wang Jian (dikter) (王建, 767–830), fra Tang-dynastiets tid
Wang Jian (keiser) (王建, 847–918) fra Det tidlige Shu-rikets tid
Taejo av Goryeo (王建, 877–943)
Wang Jian (maler) (王鑒, 1598–1677) fra Qing-dynastiets tid
Lars Alldén

Lars Alldén (født 19. juli 1944) er en norsk sosiolog og forlagsmann, tidligere politiker og pressemann. 
Alldén arbeidet i Universitetsforlaget som forlagsredaktør og sjefredaktør, før han i 2000 ble rettighetsansvarlig i H. Aschehoug & co. 
Han var formann i Det norske studentersamfund i 1969. Han var også den første personen til å være leder for Operasjon Dagsverk i 1964. I 1969-1971 var han ansvarlig redaktør for ukeavisen Orientering og i 1975-77 journalist i denne avisens etterfølger Ny Tid. Han var sentralstyremedlem i Sosialistisk Folkeparti (SF) 1969-1977 og hovedstyremedlem i Sosialistisk Venstreparti (SV) 1975-1977. 
Alldén har hatt en rekke offentlige tillitsverv innen kultur-, sosial- og forsvarspolitikk. Han har forfattet, redigert og oversatt fagbøker om politiske, sosiale og historiske spørsmål.


== Bibliografi ==

(no) Publikasjoner av Lars Alldén i BIBSYS
Det norske samfunn ISBN 82-05-16652-8
Det tidlige Shuriket

Det tidlige Shu-riket (kinesisk: 前蜀, pinyin: Qiánshú) i Kina var en statsdannelse i den kaotiske perioden etter Tang-dynastiets sammenbrudd i 907 og før Song-dynastiet oppstod. Det var et av De fem dynastier og ti kongedømmer. Riket ble grunnlagt av militærguvernøren Wang Jian; hans hovedstad lå i Chengdu i det som i dag er provinsen Sichuan.
I 925 ble riket erobret av Det senere Tang-dynasti, av styrker anført av Li Cunxu. Senere falt området under Meng Zixiangs kontroll, og ble til det senere Shu-riket.


== Litteratur ==
Frederick W. Mote: Imperial China 900–1800. Harvard University Press, Cambridge (Mass.) 1999, ISBN 0-674-44515-5.
Kanarihund

Kanarihund er et begrep som refererer til mer enn én hunderase

Dogo canario, en storvokst molosser fra Kanariøyene
Podenco canario, en podenco fra Kanariøyene
Randsfjordferga

Randsfjordferja krysser Randsfjorden som fylkesvei 2336  mellom Horn (fylkesvei 34, østsiden av Randsfjorden) og Tangen (fylkesvei 245, vestsiden av Randsfjorden). Dagens fergeleier ble bygget i 1969, og to ferger ble satt i trafikk i henholdsvis 1969 og 1972. Randsfjordferja II ble tatt ut av drift den 29. november 2021, og var da Norges eldste bilferge med over 70 års drift. Den ble erstattet av en batterielektrisk ferge døpt Elrond, som ble produsert i Nederland og fraktet i deler til Horn hvor den ble montert.Randsfjordferja Elrond er Norges eneste innlandsferge i helårsdrift. Fergen frakter ca. 47 000 passasjerer og 11 000 kjøretøyer årlig (2020). Den binder sammen Bjoneroa på vestsiden av Randsfjorden med Brandbu og resten av Gran kommune på østsiden av fjorden.


== Referanser ==


== Eksterne lenker ==
Randsfjordferja hos Innlandstrafikk
Rutetider og info fra Gran kommune
Og litt oppdatert info fra Oppland fylke
Hovedtariffavtalen i staten

Hovedtariffavtalen i staten er den sentrale avtalen som regulerer lønns- og arbeidsvilkår for tilsatte i staten i Norge.
Avtalen er inngått mellom staten ved Fornyings- og administrasjonsdepartementet som arbeidsgiverpart og LO Stat, YS Stat, Akademikerne og Unio som arbeidstakerparter.
Avtalen blir reforhandlet hvert annet år i hovedtariffoppgjørene, og arbeidstakerne har da streikerett ved uenighet om avtalens innhold. I de årene hvor partene ikke forhandler om avtalen blir det gjennomført justeringer av de økonomiske delene av avtalen.
Ved hovedtariffoppgjøret i 2008 ble avtalens del om pensjon og da spesielt avtalefestet pensjon utsatt til mellomoppgjøret i 2009, og arbeidstakerne ble gitt streikerett også ved dette oppgjøret.


== Eksterne lenker ==
Hovedtariffavtalen i staten 1. mai 2010 — 30. april 2012 (se også selve avtalen i PDF)
Lønninger for arbeidstakere i staten gjeldende fra 1. mai 2011
Yrkje

Yrkje er ei bygd ved fylkesvei 515 og Yrkjefjorden i Tysvær kommune i Rogaland. Bygda har ca. 115 innbyggere i det som tidligere var Yrkje skolekrets, som innbefatter Yrkje, Lindanger og Stølsvik. Yrkje lå før kommunesammenslåingen i 1964 i daværende Søre Skjold kommune.


== Historie og virksomheter ==
Yrkje er rikt på fornminner og flintstein. 
Tidligste omskrevne bosetning er fra ca. 1500 e.kr., men det er funnet flintredskaper som tyder på langt tidligere bosetning.  
Folk rundt fjorden har i alle tider basert livsoppholdet på fiske, jakt og jordbruk. På 1600-tallet var tømmerhandel med skottene en viktig inntektskilde, herav navnet «Skåtavik», «Skottevik». Yrkje fikk elektrisk strøm i 1957 og asfaltert veiforbindelse til Haugesund rundt midten av 1970-tallet.
Tidligere var det også anløp av rutegående båt fra Stavanger, butikk, skole, bakeri og postkontor i Yrkje, postadressen var dengang 5565 Yrkje. Idag tilhører Yrkje postnummer 5567 og poststedet er Skjoldastraumen. 
I 1986 begynte Aker og Norwegian Contractors (NC) utbygging av bofasiliteter til arbeidere ved Troll, Draugen og Gullfaks C plattformene som også er bygget i Yrkjefjorden. Dette anlegget innbefattet 54 mål, nå i 2008 er det nesten ingen spor etter anlegget på grunn av skogvokst. 
Nå er det fiskeoppdrett, fiskemottak og fiskerøkeri igjen i bygda.
De fleste eldre hus er nå blitt hytter, og man ser en markant minking i antall innbyggere som følge av kommunens sentraliseringspolitikk. 
I 2008 fikk bygda fibertilkobling til internett.


== Navn ==
Eneste godkjent skrivemåte ifølge  Statens kartverk er Yrke, men innbyggerne sier og skriver Yrkje. Tidligere skrivemåter har vært bl.a. Ørcke. Navnet utspringer fra elva Yrkjeselva (løper ut fra Yrkjesvatnet), som i tidligere tider het Ork, og derav Orkesfjorden. Et annen forklaring er at det er fjorden i seg selv som het Orkesfjorden og at dette betydde en "strevsom fjord".
Tiago Monteiro

Tiago Vagaroso da Costa Monteiro (født 24. juli 1976 i Porto) er en portugisisk racerfører som kjørte i Formel 1 for Jordan, Midland F1 og Spyker F1. Disse teamene var egentlig det samme teamet, som to ganger i løpet av hans karriere ble kjøpt opp og navnet endret. I sitt første år i Formel 1 (2005) satte han rekord for flest fullførte løp i en sesong (18), og fikk en tredjeplass i det svært kontroversielle USAs Grand Prix 2005.
Han kjører nå WTCC med SEAT-teamet.


== Resultater ==


=== Fullstendige Formel 1-resultater ===
(Forklaring) (Resultater i uthevet skrift indikerer pole position, resultater i kursiv indikerer raskeste runde)


== Se også ==
Liste over Formel 1-førere


== Referanser ==


== Eksterne lenker ==
(en) Tiago Monteiro – Driver Database
Emperial Live Ceremony (album)

Emperial Live Ceremony (utgitt 2000) er et konsertalbum til det norske black metal bandet Emperor. Albumet ble spilt in på LA2 i London. Albumet ble gjenutgitt med et annet plateomslag og med bonuslåter.


== Sporliste ==
«Curse You All Men» (5:43)
«Thus Spake The Nightspirit» (4:25)
«I Am the Black Wizards» (5:34)
«An Elegy Of Icaros» (6:11)
«With Strength I Burn» (7:48)
«Sworn» (4:31)
«Night Of The Graveless Souls» (3:10)
«Inno A Satana» (5:07)
«Ye Entrancemperium» (6:09)


== Artister ==
Ihsahn – vokal, gitar
Samoth – gitar
Trym Torson – trommer
Tyr – bass
Charmand Grimloch – keyboard


== Kilder ==
Emperial Live Ceremony hos Encyclopaedia Metallum


== Eksterne lenker ==
(en) Emperial Live Ceremony på Discogs 
(en) Emperial Live Ceremony på MusicBrainz 
(en) Emperial Live Ceremony på Encyclopaedia Metallum 
(en) Emperial Live Ceremony på Spotify 
(en) Emperial Live Ceremony på AllMusic
The Emperial Vinyl Presentation

The Emperial Vinyl Presentation (utgitt 2001) er det andre samlealbumet til det norske black metal bandet Emperor. Det består av de tre første studioalbumene, et konsertalbum og demoen til bandet. Albumet finnes kun i 3000 eksemplarer.


== Sporliste ==


=== Emperor / Wrath of the Tyrant fra 1992 ===
«I Am the Black Wizards» (6:24)
«Wrath of the Tyrant» (4:15)
«Night of the Graveless Souls» (4:17)
«Cosmic Keys to My Creations and Times» (6:22)
«Introduction» (2:20)
«Ancient Queen» (3:17)
«My Empire's Doom» (4:34)
«Forgotten Centuries» (2:51)
«Night of the Graveless Souls» (2:56)
«Moon over Kara-Shehr» (4:25)
«Witches Sabbath» (5:41)
«Lord of the Storms» (2:10)
«Wrath of the Tyrant» (3:58)


=== In the Nightside Eclipse fra 1994 ===
«Intro» (0:51)
«Into the Infinity of Thoughts» (8:14)
«The Burning Shadows of Silence» (5:36)
«Cosmic Keys to My Creations and Times» (6:06)
«Beyond the Great Vast Forest» (6:01)
«Towards the Pantheon» (5:57)
«The Majesty of the Night Sky» (4:54)
«I Am the Black Wizards» (6:01)
«Inno a Satana» (4:48)


=== Anthems to the Welkin at Dusk fra 1997 ===
«Alsvartr (The Oath)» (4:18)
«Ye Entrancemperium» (5:14)
«Thus Spake the Nightspirit» (4:30)
«Ensorcelled by Khaos» (6:39)
«The Loss and Curse of Reverence» (6:09)
«The Acclamation of Bonds» (5:54)
«With Strength I Burn» (8:17)
«The Wanderer» (2:54)


=== IX Equilibrium fra 1999 ===
«Curse You All Men!» (4:41)
«Decrystallizing Reason» (6:23)
«An Elegy of Icaros» (6:39)
«The Source of Icon E» (3:43)
«Sworn» (4:30)
«Nonus Aequilibrium» (5:49)
«The Warriors of Modern Death» (5:00)
«Of Blindness and Subsequent Seers» (6:48)
«Outro» (skjult spor) (0:28)


=== Emperial Live Ceremony fra 2000 ===
«Curse You All Men» (5:43)
«Thus Spake The Nightspirit» (4:25)
«I Am the Black Wizards» (5:34)
«An Elegy Of Icaros» (6:11)
«With Strength I Burn» (7:48)
«Sworn» (4:31)
«Night Of The Graveless Souls» (3:10)
«Inno A Satana» (5:07)
«Ye Entrancemperium» (6:09)


== Artister ==
Faust – trommer
Ihsahn – vokal, gitar
Samoth – gitar
Tchort – Bass
Trym Torson – trommer
Tyr – bass
Øystein Aarseth – gitar
Charmand Grimloch – keyboar
Alver – bass


== Kilder ==
The Emperial Vinyl Presentation hos Encyclopaedia Metallum
Farris Bad hotell

Farris Bad er et spahotell på Batteritomta i Larvik. Byggestart var i mai 2007, mens åpningen fant sted 5. mars 2009. Hotellanlegget har vært omstridt, og det tok nesten 20 år fra Mille-Marie Treschow lanserte idéen til bygget var realisert. Underveis ble byggingen blant annet stoppet av Miljøverndepartementet. Farris Bad ble tegnet av arkitekt Halvorsen & Reine og landskapsarkitekt Gullik Gulliksen AS.Totalarealet er på 14 500 kvadratmeter. Hotellet har 176 rom, 10 suiter, samt 40 sparom. Spaanleggene utgjør om lag 2 100 kvadratmeter av hotellet. Hotellet er i fire etasjer med fire fløyer, hvorav to, den nordre og østre, hviler på fast grunn. Den søndre og østre fløyen står på søyler og vil «sveve» over stranden, som vil bli tilgjengelig for publikum.
Hotellet ga 100 nye arbeidsplasser i Larvik.Det er Treschow-Fritzøe og Canica AS som sto for byggingen av hotellet, mens Choice Hotels Scandinavia skulle leie og drive. Hotellet var det første som ikke skulle inkluderes i kjedens ordinære merkevarer, men markedsføres som et selvstendig produkt. Byggekostnadene ble stipulert til 350 millioner kroner. I 2019 solgte Canica anlegget til Norwegian Hospitality Group.Farris Bad er også navnet på en den eldre herrskapsboligen Nedre Nanset, hvor det tidligere var badehotell. Senere var det sete for de kommunale kontorene til Hedrum kommune og for Bøkeskogen Kultursenter. Larvik kulturskole holdt til i denne bygningen til 2008.

		
		
		


== Referanser ==


== Eksterne lenker ==
Hotellets hjemmeside
Prometheus – The Discipline of Fire & Demise

Prometheus - The Discipline of Fire & Demise (utgitt 2001) er det fjerde studioalbumet til det norske black metal bandet Emperor. Albumet ble nominert til Spellemannprisen i kategorien «beste metal-album» i 2001.


== Sporliste ==
«The Eruption» (6:28)
«Depraved» (6:33)
«Empty» (4:16)
«The Prophet» (5:41)
«The Tongue of Fire» (7:10)
«In the Wordless Chamber» (5:13)
«Grey» (5:05)
«He Who Sought the Fire» (5:29)
«Thorns on My Grave» (5:56)


== Artister ==
Ihsahn – vokal, gitar, synthesizerser, bass, programmering
Samoth – gitar
Trym – trommer, slagverkinstrumenter


=== Andre ===
Thorb Jorn Akkerhaugen – miksing
Ihsahn – arranger, produsent
Tom Kvålsvoll – mastering


== Referanser ==


== Kilder ==
Prometheus - The Discipline of Fire & Demise hos Encyclopaedia Metallum


== Eksterne lenker ==
(en) Prometheus – The Discipline of Fire & Demise på Discogs 
(en) Prometheus – The Discipline of Fire & Demise på MusicBrainz
Ivanacara bimaculata

Ivanacara bimaculata er en art i gruppen ciklider.
Det er en liten fisk som lever i ferskvann i Sør-Amerika.
Den blir opptil 4,5 cm lang.
Den finnes i Potaro og Essequibo.
I 2006 ble slekten Nannacara delt i to. Artene Nannacara bimaculata og Nannacara adoketa ble flyttet til en egen slekt, Ivanacara. Disse artene har en del trekk som skiller dem fra andre Nannacara-arter.


== Eksterne lenker ==
(en) Ivanacara bimaculata – oversikt og omtale av artene i WORMS-databasen 
(en) Ivanacara bimaculata i Encyclopedia of Life 
(en) Ivanacara bimaculata i Global Biodiversity Information Facility 
(en) Ivanacara bimaculata hos FishBase 
(en) Ivanacara bimaculata hos ITIS 
(en) Nannacara bimaculata - FishBase
Mattel

Mattel, Inc. er verdens største leketøysfirma etter inntekt. Firmaet ble grunnlagt i 1945 av Harold Matson og Elliot Handler (derav navnet; «matt-el»). Handlers kone, Ruth Handler, ble siden selskapets president og har fått æren for oppfinnelsen av Barbiedukken. Varemerket Barbie står i dag for mer enn 80 % av Mattels inntekter. En annen dukke fra firmaet er Lady Lovely Locks.
Nannacara quadrispinae

Nannacara quadrispinae er en art i gruppen ciklider. 
Det er en liten fisk som lever i ferskvann. Den finnes i Orinoco-deltaet i Venezuela.
Den er trolig nært beslektet med Nannacara anomala, da den bare har 14 finnestråler i halefinnen, mot normalt 16.
Den har vanligvis fire pigger på gattfinnen, noe man ikke ser hos andre Nannacara-arter.
Før den ble vitenskapelig beskrevet, gikk den i akvariehandelen under navnet Nannacara sp. Venezuela.


== Eksterne lenker ==
(en) Nannacara quadrispinae – oversikt og omtale av artene i WORMS-databasen 
(en) Nannacara quadrispinae i Encyclopedia of Life 
(en) Nannacara quadrispinae i Global Biodiversity Information Facility 
(en) Nannacara quadrispinae hos FishBase 
(en) Nannacara quadrispinae - FishBase
(en) New species - Nannacara quadrispinae - Practical Fishkeeping
Nannacara taenia

Nannacara taenia er en art i gruppen ciklider. 
Det er en liten fisk som lever i ferskvann i nærheten av Belém i Pará i Brasil.
Den er en av de minste Nannacara-artene og blir opptil 5 cm lang.


== Eksterne lenker ==
(en) Nannacara taenia – oversikt og omtale av artene i WORMS-databasen 
(en) Nannacara taenia i Encyclopedia of Life 
(en) Nannacara taenia i Global Biodiversity Information Facility 
(en) Nannacara taenia hos FishBase 
(en) Nannacara taenia hos ITIS 
(en) Nannacara taenia hos NCBI 
(en) Nannacara taenia - FishBase
Scattered Ashes: A Decade Of Emperial Wrath

Scattered Ashes: A Decade Of Emperial Wrath (utgitt 2003) er det tredje samlealbumet til det norske black metal bandet Emperor. Plateomslaget benytter et bilde av Gustave Doré. Albumet inneholder to låter (spor 11 og 12) fra EP-en As the Shadows Rise.


== Sporliste ==


=== Disk 1 ===
«Curse You All Men!» (4:41)
«The Tongue of Fire» (7:11)
«The Majesty of the Nightsky» (4:48)
«Cosmic Keys to My Creations and Times» (6:21)
«Wrath of the Tyrant» (4:13)
«The Loss and Curse of Reverence» (6:10)
«An Elegy of Icaros» (6:39)
«I Am the Black Wizards» (6:01)
«Thus Spake the Nightspirit» (Live) (4:20)
«Ye Entrancemperium» (5:14)
«In the Wordless Chamber» (5:13)
«With Strength I Burn» (8:13)
«Inno a Satana» (4:51)


=== Disk 2 ===
«A Fine Day to Die» (Bathory cover) (8:26)
«Ærie Descent» (Thorns cover) (5:59)
«Cromlech» (Darkthrone cover) (4:14)
«Gypsy» (Mercyful Fate cover) (2:55)
«Funeral Fog» (Mayhem cover) (5:12)
«I Am» (5:06)
«Sworn» (Ulver Remix) (5:40)
«Lord of the Storms» (2:08)
«My Empire's Doom» (4:31)
«Moon Over Kara-Shehr» (Rehearsal) (5:11)
«The Ancient Queen» (3:41)
«Witches Sabbath» (5:57)
«In Longing Spirit» (5:56)
«Opus a Satana» (4:19)


== Artister ==
Ihsahn – vokal, gitar, keyboard
Samoth – gitar
Mortiis – bass
Faust – trommer
Trym Torson – trommer


== Kilder ==
Scattered Ashes: A Decade Of Emperial Wrath hos Encyclopaedia Metallum


== Eksterne lenker ==
(en) Scattered Ashes: A Decade Of Emperial Wrath på Discogs 
(en) Scattered Ashes: A Decade Of Emperial Wrath på MusicBrainz 
(en) Scattered Ashes: A Decade Of Emperial Wrath på Encyclopaedia Metallum
Khalid Sheikh Mohammed

Khalid Sheikh Mohammed (arabisk: خالد شيخ محمد, ofte referert til som «KSM») født 1. mars 1964 eller 14. november 1965 var lenge en sentral person i Al-Qaida, og er antatt å være mannen som planla utførelsen av angrepene mot USA 11. september 2001.  
I 2003 ble Mohammed arrestert i Pakistan og ble holdt på hemmelig sted av CIA frem til 2006, da han ble overført til interneringsleiren på Guantánamo bay. I fangenskap ble han utsatt for simulert drukning (Eng: Waterboarding) 183 ganger.Mohammed er siktet for 2976 drap, terror, flykapring og ødeleggelse av eiendom. Høringene i saken mot Mohammed ble gjenopptatt i september 2021. Han risikerer dødsstraff hvis han blir funnet skyldig.Han er onkelen til Ramzi Yousef, som stod bak angrepet på World Trade Center i 1993.


== Referanser ==
Australias Grand Prix 2004

Australias Grand Prix 2004 var et Formel 1-løp arrangert 7. mars 2004 på Melbourne Grand Prix Circuit i Australia. Det var det første løpet i Formel 1-sesongen 2004.


== Klassifisering ==


=== Løpet ===
Noter til tabellen:

Dette var det første Formel 1-løpet for Giorgio Pantano, Gianmaria Bruni og Christian Klien.


== Referanser ==
Australias Grand Prix 2003

Australias Grand Prix 2003 var et Formel 1-løp arrangert 9. mars 2003 på Melbourne Grand Prix Circuit i Australia. Det var det første løpet i Formel 1-sesongen 2003.


== Klassifisering ==


=== Løpet ===
Noter til tabellen:

Dette var det første Formel 1-løpet for Ralph Firman, Cristiano da Matta, Justin Wilson og Antônio Pizzonia.


== Referanser ==
Samarbeidsorganisasjonen for det sørlige Afrika

Samarbeidsorganisasjonen for det sørlige Afrika (engelsk: Southern African Development Community, forkortet SADC) er en organisasjon som fremmer samarbeid om økonomisk utvikling i det sørlige Afrika. Hovedkontoret ligger i Gaborone, Botswana.
Organisasjonen har 15 medlemsland: Angola, Botswana, Lesotho, Den demokratiske republikken Kongo, Madagaskar, Malawi, Mauritius, Mosambik, Namibia, Seychellene, Sør-Afrika, Swaziland, Tanzania, Zambia og Zimbabwe.
Organisasjonen ble opprettet 17. august 1992 som en videreføring av Samarbeidslandene for utviklingsbistand i det sørlige Afrika (Southern African Development Coordination Conference, forkortet SADCC).


== Eksterne lenker ==
(en) Offisielt nettsted 
(en) Southern African Development Community – kategori av bilder, video eller lyd på Commons
Australias Grand Prix 2002

Australias Grand Prix 2002 var et Formel 1-løp arrangert 1. – 3. mars 2002 på Melbourne Grand Prix Circuit i Australia. Det var det første løpet i Formel 1-sesongen 2002.


== Klassifisering ==


=== Løpet ===
Noter til tabellen:

Dette var det første Formel 1-løpet til Allan McNish, Felipe Massa, Takuma Sato og Mark Webber.
Heinz-Harald Frentzen ble disket for å forlate pit lane under rødt lys.
Enrique Bernoldi ble disket for å bruke reservebilen.


== Referanser ==
Geir Ståle Frantzen

Geir Ståle Frantzen (født 13. oktober 1967 i Sortland i Vesterålen) er en norsk forretningsmann.
Frantzen er utdannet siviløkonom fra BI i Oslo.
I 1994 startet han som praktikant ved Vesterålens Hermetikkfabrikk, og ble samme år disponent, senere også eier.I 1998 ble Frantzen administrerende direktør i Frionor.I 1999 ble han styreleder for The Arctic Challenge (TAC), og har også vært konserndirektør i Kjell Inge Røkkes selskap Norway Seafoods.I 2005 ervervet Frantzen den britiske avdelingen av Findus frossenmat. I 2009 solgte Frantzen Findus til oppkjøpsfondet Lion Capital.Han er nå bosatt i Doha i Qatar.


== Referanser ==
Australias Grand Prix 2001

Australias Grand Prix 2001 var et Formel 1-løp arrangert 2. – 4. mars 2001 på Melbourne Grand Prix Circuit i Australia. Det var det første løpet i Formel 1-sesongen 2001, og det ble vunnet av Michael Schumacher i Ferrari. Løpet er imidlertid mest kjent for ulykken hvor den 52 år gamle banefunksjonæren Graham Beveridge døde av skadene han pådro seg etter å ha blitt truffet av et dekk fra bilen til Jacques Villeneuve i en kollisjon mellom han og Ralf Schumacher.


== Klassifisering ==


=== Løpet ===
Noter til tabellen:

Dette var det første Formel 1-løpet til Fernando Alonso, Kimi Räikkönen, Juan Pablo Montoya og Enrique Bernoldi.
Olivier Panis og Jos Verstappen fikk begge en tidstraff på 25 sekunder for forbikjøring under gulflagg.


== Referanser ==
Brønshøj-Husum

Brønshøj-Husum er en av de ti administrative bydelene i København kommune i Danmark og består av Brønshøj og Husum. Bydelen ligger nordvest i kommunen og dekker et område på 8,73 km²
Bydelene, som i dag har vokst sammen og fremstår som en enhet, har 
40 491 innbyggere pr. 1. januar 2011.


== Referanser ==
Grove City (Ohio)

Grove City er en by i Franklin County, Ohio, USA. Den ble grunnlagt i 1852, og hadde 32 000 innbyggere i 2006. Byen er en forstad til Columbus.


== Eksterne lenker ==
Grove City
Jørgen Vold Rennemo

Jørgen Vold Rennemo (født 7. januar 1989) er en norsk matematiker. I juli 2008 kom han på delt 12.-plass av 535 deltakere under den 49. internasjonale matematikkolympiaden i Madrid. Han klarte fem av seks oppgaver og sikret seg 35 av 42 mulige poeng. Dette holdt til gullmedalje (en tolvtedel av samtlige deltakere får gull i matematikkolympiaden).
Det var fjerde gang Rennemo deltok i konkurransen. De to foregående gangene oppnådde han bronse og sølv.
Rennemo vant Abelkonkurransen i 2005 (sammen med Nina Holden), 2006, 2007 samt 2008, og vant den nordiske matematikkonkurransen i 2006.
Samtidig med å være elev ved Lillehammer videregående skole har Rennemo også fulgt studier ved Universitetet i Oslo. Han fullførte bachelorgraden i matematikk i 2009, og mastergraden i algebraisk geometri i 2010.
Rennemo kommer opprinnelig fra Verdal, men foreldrene flyttet til Lillehammer da han var ett år gammel.


== Referanser ==


== Eksterne lenker ==
Lytt til Norgesglasset 10.03.06 «Genierklært tallsjonglør»
Lytt til Jørgen Vold Rennemo i Sånn er livet
«Gull i matte-OL» – artikkel på NRK Hedmark og Oppland
Unjong

Ŭnjŏng-guyŏk er et av nitten distrikter (guyŏk eller gu) i den nordkoreanske provinsen og byen Pyongyang.
Sunan

Sunan er også et fylke i provinsen Gansu i Kina.Sunan-guyŏk er et av nitten distrikter (guyŏk eller gu) i den nordkoreanske provinsen og byen Pyongyang.
I distriktet ligger Nord-Koreas hovedflyplass, Sunan internasjonale lufthavn.
Rakrang

Rakrang-guyŏk er et av nitten distrikter (guyŏk eller gu) i den nordkoreanske provinsen og byen Pyongyang.